CELEX: 62004CJ0373
Language: el
Date: 2006-01-10
Title: Απόφαση του Δικαστηρίου (δεύτερο τμήμα) της 10ης Ιανουαρίου  2006. # Επιτροπή των Ευρωπαϊκών Κοινοτήτων κατά Mercedes Alvarez Moreno. # Αναίρεση - Υπάλληλοι - Επικουρικός υπάλληλος - Διερμηνέας - Προσφυγή - Αίτηση βάσει του άρθρου 90, παράγραφος 1, του Κανονισμού Υπηρεσιακής Καταστάσεως - Βλαπτική πράξη - Έννοια. # Υπόθεση C-373/04 P.

Απόφαση του Δικαστηρίου (δεύτερο τμήμα) της 10ης Ιανουαρίου 2006, Επιτροπή κατά Alvarez Moreno
      (Υπόθεση C-373/04 P)
      Αναίρεση — Υπάλληλοι — Επικουρικός υπάλληλος — Διερμηνέας — Προσφυγή — Αίτηση βάσει του άρθρου 90, παράγραφος 1, του Κανονισμού Υπηρεσιακής Καταστάσεως — Βλαπτική πράξη — Έννοια
      1.                     Υπάλληλοι — Προσφυγή — Αίτηση βάσει του άρθρου 90, παράγραφος 1, του ΚΥΚ — Έννοια (Κανονισμός Υπηρεσιακής Καταστάσεως των
            υπαλλήλων, άρθρο 90 § 1) (βλ. σκέψη 37)
      2.                     Υπάλληλοι — Προσφυγή — Βλαπτική πράξη — Έννοια (Κανονισμός Υπηρεσιακής Καταστάσεως των υπαλλήλων, άρθρο 91) (βλ. σκέψεις 42,
            44)
      Αντικείμενο
      
         Αναίρεση κατά της αποφάσεως του Πρωτοδικείου των Ευρωπαϊκών Κοινοτήτων (πέμπτο τμήμα), της 10ης Ιουνίου 2004, στις συνεκδικασθείσες
                  υποθέσεις T-153/01 και Τ-323/01, Alvarez Moreno κατά Επιτροπής, με την οποία το Πρωτοδικείο ακύρωσε την απόφαση της Επιτροπής,
                  της 23ης Φεβρουαρίου 2001, με την οποία αυτή έκρινε ότι στις συμβάσεις εργασίας των επικουρικών διερμηνέων συνεδρίων που προσελήφθησαν
                  βάσει του άρθρου 78, τρίτο εδάφιο, του Καθεστώτος που εφαρμόζεται στο Λοιπό Προσωπικό ισχύει το όριο ηλικίας που προβλέπει
                  το άρθρο 74, παράγραφος 1, στοιχείο β΄, του Καθεστώτος που εφαρμόζεται στο Λοιπό Προσωπικό
               
            Διατακτικό
      Το Δικαστήριο αποφασίζει :
      
         
                   
               
               
                  
               
               
                  Αναιρεί την απόφαση του Πρωτοδικείου των Ευρωπαϊκών Κοινοτήτων της 10ης Ιουνίου 2004 στις συνεκδικασθείσες υποθέσεις Τ-153/01
                     και Τ-323/01, Álvarez Moreno κατά Επιτροπής, καθό μέρος απέρριψε ως απαράδεκτη την προσφυγή ακυρώσεως της επιστολής του D.
                     Walker της 23ης Φεβρουαρίου 2001 και καταδίκασε την Επιτροπή των Ευρωπαϊκών Κοινοτήτων στο σύνολο των σχετικών με την υπόθεση
                     Τ-323/01 δικαστικών εξόδων.
                  
               
            
         
                   
               
               
                  
               
               
                  Στην υπόθεση Τ-323/01, απορρίπτει την προσφυγή με την οποία ζητείται η ακύρωση, αφενός, της επιστολής του D. Walter της 23ης
                     Φεβρουαρίου 2001, και, αφετέρου, της αποφάσεως της Επιτροπής των Ευρωπαϊκών Κοινοτήτων της 7ης Σεπτεμβρίου 2001, με την οποία
                     απορρίφθηκε η ένσταση της Álvarez Moreno.
                  
               
            
         
                   
               
               
                  
               
               
                  Κάθε διάδικος φέρει τα δικαστικά του έξοδα, τόσο τα σχετικά με την παρούσα διαδικασία όσο και τα σχετικά με τη διαδικασία
                     ενώπιον του Πρωτοδικείου των Ευρωπαϊκών Κοινοτήτων.